
OHJEITA AURINGOLTA SUOJAUTUMISEKSI
0. Auringon valon välttäminen on tärkeintä
· Iho ei aisti UV-säteilyä, siksi palamisen voi ehkäistä vain ennakoimalla.
· Aurinkoa saa ulkona liikkuessa, vaikka sitä ei varsinaisesti ”ota”.
· Vältä ulkoilua klo 11.00–16.00 välillä (saamasi UV-annos vähenee noin 1/5:aan).
· Pilvisellä ilmalla ja puun varjossakin altistuu UV-säteilylle.
· Kylmässä säässä ja tuulessa säteilyn voimakkuus ei tunnu.
· Hiekka, lumi ja jää heijastavat valoa tehokkaasti.
· Kirkkaassa vedessä voi palaa kahden metrin syvyydessä.
0. Vaatetuksella voi suojata auringonvalolta
· Pitkähihainen paita, pitkälahkeiset housut.
· Lippalakki, hattu tai lierihattu.
· Mitä tummempi vaate ja mitä vähemmän se läpäisee näkyvää valoa, sitä paremmin se suojaa UV-säteiltä.
· Tiheään kudottu kangas (esim. silkki ja villa) suojaa paremmin, nylon ja pellava suojaa huonommin.
· Aurinkolasit.
0. Aurinkovoiteiden käyttö
· Voitele vaatetukselta suojaamattomat ihoalueet auringonsuojavoiteella.
· Voitele iho 30 min ennen uloslähtöä sekä ulos lähtiessäsi.
· Toista voitelu auringossa kahden tunnin välein. Toista voitelu aina ihoalueen kastumisen, pesemisen tai voimakkaan hikoilun jälkeen.
· Voitele riittävän paksulti, liian niukka voiteen käyttö pudottaa voiteen aurinkosuojakertoimen 1/4–1/3:aan luvatusta.
· Aurinkovoiteet voivat ärsyttää ihoa. Yleensä kokeilemalla löytyy sopiva voide.
· Käytä aina ihotyypistäsi huolimatta aurinkosuojavoidetta, jonka suojakerroin on vähintään 50. 
· Tavoite on, ettei iho punoita ja arista missään vaiheessa.

